### Resumé

Lodsejer har anmodet om lokalplan og tillæg for et område på cirka 7,3 hektar nord for [adresse] ved Egtved. Området, der i dag er landbrugsjord, skal erstatte det nuværende udlæg af et erhvervsområde ved [adresse] i Egtved på naboejendommen mod øst. Området ønskes anvendt til erhvervsformål, som ikke er grundvandstruende, med virksomheder inden for miljøklasse 1-4.
Lokalplanen og tillægget har været i offentlig høring fra 13. november 2023 til 15. januar 2024. Der er ikke indkommet indsigelser.

### Sagsfremstilling

![Kort over lokalplanområdet](data:image/jpeg;base64...)

*Figur 1: Kort over lokalplanområdet.*

![Lokalplanens kortbilag 3, der viser fremtidige forhold og forsat kryds på [adresse]:image/jpeg;base64...)

*Figur 2: Lokalplanens kortbilag 3, der viser fremtidige forhold og forsat kryds på [adresse].*

**Planens historik**
Teknisk Udvalg besluttede på mødet 25. april 2023, pkt. nr. 108, at igangsætte udarbejdelse af lokalplan nr. 1402 og tillæg nr. 32.
Økonomiudvalget besluttede på mødet 12. juni 2023, pkt. nr. 131, at igangsætte udarbejdelse af lokalplan nr. 1402 og tillæg nr. 32.
Tillægget har været i fordebat fra 29. juni 2023 til 27. juli 2023.
Byrådet besluttede på møde 8. november 2023, pkt. nr. 176, at sende lokalplanen og tillægget i offentlig høring.

Lokalplanen og tillægget har været i offentlig høring fra 13. november 2023 til 15. januar 2024.

**Indsigelser/bemærkninger og ændringer af lokalplanen**
Der er ikke indkommet indsigelser/bemærkninger.

**Overtagelsespligt/Frafaldserklæring**
Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

### Klima og resiliensvurdering

Nyt byggeri og anlægsarbejde vil altid øge udledningen af CO2. Erhvervsområdet lokalplanlægges, da de eksisterende erhvervsområder i Egtved er fuldt udbyggede. [adresse] beliggenhed nord for [adresse] gør, at byens erhvervsområder primært vil være samlet omkring [adresse]. [adresse] beliggenhed i tilknytning til Egtved betyder, at der er mulighed for at cykle og tage kollektiv transport. Områdets beliggenhed umiddelbart nord for [adresse], der er en overordnet landevej, giver en hensigtsmæssig trafikafvikling via det overordnede vejnet. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** udvalget anbefaler over for byrådet, at lokalplan nr. 1402 og tillæg nr. 32 til [adresse] 2021-2033 vedtages endeligt.

### Beslutning

Anbefalet.

Stina Lauritsen var fraværende.